સાય-ફાય, એટલે કે સાયન્સ ફિક્શન આધારિત ફિલ્મોમાં દર્શાવાતી ક્રિએટીવ કલ્પનાઓ કે ગપ્પાબાજીને આટલી હદે સાચી માની લેનારા માણસો વિષે શું કહેવું? શું લોકો એટલા મંદબુદ્ધિ હોય છે, કે આ બધી કપોળ કલ્પિત વાતો સાચી માની લે! કે પછી હોલીવુડની ફિલ્મોમાં દર્શાવાતી સ્પેશિયલ ઈફેક્ટસ એટલી પાવરફુલ હોય છે, જેનાથી તમે જે જુઓ તે વાસ્તવિક લાગે છે? જો આ સાચું હોય તો સરકારે એક હદ કરતા વધુ સ્પેશિયલ ઈફેક્ટસ દર્શાવવા પર પ્રતિબંધ મુકવો જોઈએ, એમ નથી લાગતું? આમાં તો આખી પ્રજા ‘તરંગી’ બની જવાનો ડર રહે!